માનવીય જીવનમાં કોઈ પણ સાધન કોઈ પણ પ્રકારની સિદ્ધી માટે જ હોય છે, ને સાધન વિના સિદ્ધી પ્રાપ્ત થઇ શકે જ નહી, પરંતુ સાધન સર્વજ્ઞ નહી હોવાના કારણે જ માનવ જે સાધન દ્વારા જે પ્રમાણમાં સિદ્ધી પ્રાપ્ત કરવાની કલ્પના કરે છે, ઈચ્છા રાખે છે ને પોતાની ધારણાનાં પ્રમાણમાં સદાય સિદ્ધી જ મળી જાય તેવું કદી બનતું હોતું નથી. આવી અસફળતાની સ્થિતિમાં માણસને વિચાર કરવો જ પડે છે, કે સાધનમાં અને મારા પુરુષાર્થમાં ક્યાં ક્યાં ખામી રહી ગઈ છે જેથી મારી ધારણા અનુસારની સિદ્ધિ મળી નહી.